Bratislava, 5.6.2023

# **Vysvetlenie súťažných podkladov**

Vo Výzve č. 03 na predmet zákazky „**Dodávka elektrickej energie pre Hlavné mesto SR Bratislava a jej organizácie na rok 2023**“, ktorá je zadávaná v rámci DNS „Dodávka elektrickej energie a zemného plynu“ vyhláseného verejným obstarávateľom Technické siete Bratislava, a.s., Primaciálne nám. 1,
 814 99 Bratislava (ďalej len „verejný obstarávateľ“) vo Vestníku verejného obstarávania č. 48/2023
zo dňa 6.3.2023 pod značkou 10003 – MUT, verejný obstarávateľ poskytuje nasledovné vysvetlenie:

**Otázka č. 1:**

(...) si Vás dovoľujeme požiadať o doplnenie zmluvy o združenej dodávke elektrickej energie **v čl. V - Platobné podmienky** a fakturácia o zálohové platby nasledovne:

**Bod č. 2 upraviť nasledovne:** Za združenú dodávku elektriny v danom mesiaci u veľkoodberu odberateľ bude poskytovať zálohovú platbu. Odberateľ sa zaväzuje za dodávku elektriny a distribučné služby vrátane DPH, spotrebnej dane a distribučných poplatkov do mesačne odčítaných odberných miest (podľa Prílohy č. 1 zmluvy) uhrádzať dodávateľovi zálohové platby mesačne vo výške odvodenej od 100% predpokladaného konštantného množstva spotreby na príslušný mesiac z ceny ISOTM hodnoty Base za mesiac predchádzajúceho príslušnému mesiacu dodávky elektriny plus Aditívum Ad definovaný v Prílohe č. 3. Splatnosť zálohovej platby je piaty (5) pracovný deň od vystavenia. Odberateľ sa zaväzuje za dodávku elektriny a distribučné služby vrátane DPH, spotrebnej dane a distribučných poplatkov do ročne odčítaných odberných miest (podľa Prílohy č. 1 tejto zmluvy) uhrádzať faktúru za opakované dodanie tovaru a služieb v počte jedenásťkrát v roku, s 12-tou vyúčtovacou faktúrou za celý rok po skutočnom odpočte so zohľadnením faktúr za opakované dodanie tovaru a služieb uhradených v priebehu kalendárneho roka. Výška faktúry za opakované dodanie tovaru a služieb je stanovená vo výške 100% predpokladaného konštantného množstva spotreby na príslušný mesiac vrátane DPH splatná k 15. dňu daného mesiaca z ceny ISOTM hodnoty Base za mesiac predchádzajúceho príslušnému mesiacu dodávky elektriny plus Aditívum Ad definovaný v Prílohe č. 3.

**Odpoveď č. 1:**

Vzhľadom na interné procesy a smernice magistrátu Hlavného mesta SR Bratislavy, ktoré upravujú obeh účtovných dokladov a majú vplyv na lehotu splatnosti doručených faktúr, verejný obstarávateľ upravuje znenie Zmluvy ohľadom platieb za predmet zmluvy, a to tak, že dopĺňa Článok V „Platobné podmienky“ novým bodom č. 1:

„Zmluvné strany uzavrú dohodu o pravidelných splátkach pre jednotlivé odberné miesta bez vystavovania zálohových faktúr, a to pre všetky druhy odberu podľa bodov 2. až 5. tohto článku zmluvy. Dodávateľ sa zaväzuje doručiť návrh dohody o pravidelných splátkach najneskôr do 15 dní
od nadobudnutia účinnosti tejto zmluvy. Pravidelné splátky budú realizované pravidelne 1x mesačne
vo výške 100% predpokladaného mesačného odberu, so splatnosťou v 5. deň mesiaca dodávky.“

Ostatné body Článku V „Platobné podmienky“ boli prečíslované z 1. až 7. na 2. až 8.

Verejný obstarávateľ taktiež upravil splatnosť vyúčtovacích faktúr z 15 dní na 30 dní odo dňa jej doručenia, a to z dôvodu prípadnej potreby úpravy rozpočtu.

**Otázka č. 2:**

(...) si Vás dovoľujeme požiadať o doplnenie zmluvy o združenej dodávke elektrickej energie **v čl. V - Platobné podmienky** a fakturáciao zálohové platby nasledovne:

**Bod č. 3 upraviť nasledovne:** Za združenú dodávku elektriny u maloodberu bude odberateľ poskytovať zálohovú platbu elektriny. Odberateľ sa zaväzuje za dodávku elektriny a distribučné služby vrátane DPH, spotrebnej dane a distribučných poplatkov do mesačne odčítaných odberných miest (podľa Prílohy č. 1 zmluvy) uhrádzať dodávateľovi zálohové platby mesačne vo výške odvodenej od 100% predpokladaného konštantného množstva spotreby na príslušný mesiac z ceny ISOTM hodnoty Base za mesiac predchádzajúci príslušnému mesiacu dodávky elektriny plus Aditívum Ad definovaný v Prílohe č. 3. Splatnosť zálohovej platby je piaty (5) pracovný deň od vystavenia. Odberateľ sa zaväzuje za dodávku elektriny a distribučné služby vrátane DPH, spotrebnej dane a distribučných poplatkov do ročne odčítaných odberných miest (podľa Prílohy č. 1 tejto zmluvy) uhrádzať faktúru za opakované dodanie tovaru a služieb v počte jedenásťkrát v roku, s 12-tou vyúčtovacou faktúrou za celý rok po skutočnom odpočte so zohľadnením faktúr za opakované dodanie tovaru a služieb uhradených v priebehu kalendárneho roka. Výška faktúry za opakované dodanie tovaru a služieb je stanovená vo výške 100% predpokladaného konštantného množstva spotreby na príslušný mesiac vrátane DPH splatná k 15. dňu daného mesiaca z ceny ISOTM hodnoty Base za mesiac predchádzajúceho príslušnému mesiacu dodávky elektriny plus Aditívum Ad definovaný v Prílohe č. 3.

**Odpoveď č. 2:**

Viď. odpoveď č. 1.

**Otázka č. 3:**

(...) si Vás dovoľujeme požiadať o doplnenie zmluvy o združenej dodávke elektrickej energie **v čl. V - Platobné podmienky** a fakturácia o zálohové platby nasledovne:

**Bod č. 4 upraviť nasledovne:** Dodávateľ sa zaväzuje vystaviť vyúčtovaciu faktúru za fakturačné obdobie, vo výške zodpovedajúcej cene skutočne odobratej elektriny a distribučných služieb vrátane DPH, spotrebnej dane a distribučných poplatkov, do 5. dňa po skončení fakturačného obdobia. Vyúčtovacia faktúra je splatná k 15. dňu odo dňa vystavenia faktúry. Dodávateľ vráti preplatok z vyúčtovacej faktúry odberateľovi bankovým prevodom na bankový účet odberateľa do 15 dní od vystavenia vyúčtovacej faktúry.

**Odpoveď č. 3:**

Viď. odpoveď č. 1.

Verejný obstarávateľ dodáva, že v prípade Zmluvy o združenej dodávke elektriny, ktorej zmluvnou stranou bude Hlavné mesto SR Bratislava nebude z vyššie uvedených dôvodov umožnená elektronická fakturácia, ale faktúry bude potrebné doručiť v papierovej podobe.

S pozdravom

 Ing. Juraj Nyulassy

 Predseda predstavenstva